***Zmluva***

***o poskytnutí finančných prostriedkov na záujmové vzdelávanie detí***

***ČI. I.***

***Zmluvné strany***

***Poskytovateľ***: Obec Dúbravy

Sídlo: 962 12 Dúbravy 196

Zastúpená: Elena Grňová, starostka obce

IČO: 00319899

Bankové spojenie: Prima banka Slovensko, a.s. – pobočka Zvolen

IBAN: SK19 5600 0000 0012 2505 3001

(ďalej len „poskytovateľ“)

***a***

***Prijímateľ:***

Obec Očová

Sídlo: SNP 330/110, 962 23 Očová

Zastúpená: PhDr. Ján Senko, starosta obce

IČO: 00320153

Bankové spojenie: OTP banka Slovensko, a.s.

IBAN: SK50 5200 0000 0000 0794 1225

(ďalej len „prijímateľ“)

Poskytovateľ a  prijímateľ uzatvárajú v  zmysle § 269 ods. 2 zákona č. 513/1991 Zb.

Obchodný zákonník v znení neskorších predpisov, v zmysle § 7 ods. 1 písm. c) zákona

č. 583/2004 Z. z. o rozpočtových pravidlách územnej samosprávy a o zmene a doplnení

niektorých zákonov v  znení neskorších predpisov, § 6 ods. 12 písm. d) zákona č.

596/2003 Z. z. o štátnej správe v školstve a školskej samospráve a o zmene a doplnení

niektorých zákonov v znení neskorších predpisov a nariadenia vlády č. 668/2004 Z. z.

o rozdeľovaní výnosu dane z príjmov územnej samospráve v znení neskorších nariadení

medzi sebou túto:

***zmluvu o poskytnutí finančných prostriedkov na záujmové vzdelávanie detí***

**Čl. II.**

**Výška, účel a použitie dotácie**

1. Dotácia na školský rok 2018/2019 pre príjemcu sa poskytuje na deti a žiakov do 16 rokov veku s trvalým pobytom na území obce Dúbravy, ktoré boli na základe žiadosti zákonného zástupcu a vydaného rozhodnutia o prijatí riaditeľom školského zariadenia prijaté do záujmových útvarov Centra voľného času pri ZŠ s MŠ MBF v Očovej, vo výške dotácie na jeden krúžok za jedno dieťa na rok určenej uznesením č. 15/2018 prijatým OZ v Dúbravách.
2. Dotácia je účelovo určená na financovanie bežných výdavkov príjemcu (osobné a prevádzkové náklady).
3. Príjemca zodpovedá za hospodárenie s dotáciou a je povinný v zmysle § 19 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov pri jej používaní zachovávať hospodárnosť, efektívnosť a účelnosť jej použitia. V prípade porušenia finančnej disciplíny poskytovateľ postupuje v zmysle § 31 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
4. Časové použitie dotácie je do 31. 12. 2019 vrátane zúčtovania bankou. V prípade jej nedočerpania k uvedenému dátumu je príjemca povinný vrátiť nedočerpanú sumu na účet poskytovateľa do 31. 12. 2019 a poslať avízo o úhrade nedočerpanej dotácie na Obec Dúbravy.
5. V prípade vrátenia dotácie v priebehu rozpočtového roka 2019 je príjemca dotácie povinný poukázať ju časovo podľa pokynov poskytovateľa na účet a poslať obratom avízo o úhrade na Obec Dúbravy.
6. Ak príjemca uhradí z poskytnutej dotácie počas účinnosti tejto zmluvy platby v prospech tretích osôb (preddavky, zálohové platby), a na základe vyúčtovania týchto platieb vznikne tretím osobám povinnosť vrátiť príjemcovi preplatok, po uplynutí účinnosti tejto zmluvy sa príjemca zaväzuje vrátiť preplatok na účet poskytovateľa vo výške rozdielu uhrádzaných platieb z poskytnutej dotácie a vyúčtovaných skutočných nákladov do 3 dní po prevzatí preplatku príjemcom. O úhrade preplatku je príjemca povinný poslať avízo na Obec Dúbravy.

**Čl. III.**

**Spôsob poskytnutia a vyúčtovania dotácie**

1. Poskytovateľ poskytne príjemcovi dotáciu pre 1 dieťa v celoročnej výške 30 € na žiaka, t.j. celkom 30 Eur **na IBAN: SK50 5200 0000 0000 0794 1225.**
2. V prípade zmeny účtu je príjemca povinný zmenu účtu oznámiť poskytovateľovi.
3. Po ukončení celého rozpočtového roka je povinný príjemca vykonať ročné vyúčtovanie poskytnutej dotácie, ktorá bude vyjadrovať verný a preukazný obraz vedenia účtovníctva a predložiť čerpanie dotácie za školský rok 2018/2019 v termíne do 31.01.2020.

**Čl. IV.**

**Spôsob vykonávania kontroly**

1. Poskytovateľ je oprávnený vykonávať kontrolu hospodárenia s poskytnutými finančnými prostriedkami v zmysle § 6 ods. 22 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov v sídle príjemcu dotácie.
2. Príjemca je povinný umožniť a zabezpečiť povereným zamestnancom poskytovateľa vstup do objektov, ktoré súvisia s predmetom kontroly, predkladať požadované doklady, informácie a vysvetlenia súvisiace s vykonávanou kontrolou.
3. Zamestnanci poskytovateľa sú v zmysle § 8 ods. 1 písm. c) zákona č.552/2003 Z.z. o výkone práce vo verejnom záujme v znení neskorších predpisov povinní zachovávať mlčanlivosť o skutočnostiach, o ktorých sa dozvedeli pri výkone práce vo verejnom záujme.

**Čl. V**

**Osobitné ustanovenia**

1. Ak príjemca dotácie poskytovanie činnosti v priebehu rozpočtového roka ukončí, zúčtuje poskytnutú dotáciu ku dňu skončenia činnosti, najneskôr do 30 dní po ukončení činnosti a v tomto termíne vráti nedočerpanú dotáciu na účet poskytovateľa.
2. V prípade zistenia neoprávneného použitia finančných prostriedkov, musia byť tieto vrátené do 15 dní na účet poskytovateľa. Žiadateľ dotáciu vráti spolu s penále v zmysle ustanovenia § 31 zákona č. 523/2004 Z.z. o rozpočtových pravidlách verejnej správy vo výške 0,1 % zo sumy, v ktorej došlo k porušeniu finančnej disciplíny za každý aj začatý deň porušenia finančnej disciplíny do dňa odvedenia finančných prostriedkov.
3. Poskytovateľ si vyhradzuje právo zmeniť výšku poskytovanej dotácie pre príjemcu. Zmena výšky dotácie bude príjemcovi oznámená písomne. Toto písomné oznámenie bude tvoriť prílohu k zmluve a bude jej neoddeliteľnou súčasťou.
4. Ak žiak, na ktorého poskytovateľ poskytuje finančné prostriedky prestane byť žiakom príjemcu, oznámi túto skutočnosť príjemca poskytovateľovi najneskôr do konca kalendárneho mesiaca, v ktorom prestal byť žiakom príjemcu. Poskytovateľ nebude poskytovať dotáciu príjemcovi na žiaka, ktorý ukončil činnosť u príjemcu.

**Čl. VI.**

**Záverečné ustanovenia**

1. Zmluva nadobúda platnosť dňom jej podpísania obidvoma zmluvnými stranami.
2. Zmluva je účinná nasledujúcim dňom po dni jej zverejnenia.
3. Zmluva je vyhotovená v štyroch rovnopisoch, z ktorých každý účastník zmluvy obdrží dve vyhotovenia.
4. Neoddeliteľnou súčasťou zmluvy je fotokópia rozhodnutia riaditeľa CVČ o prijatí žiaka do CVČ. Rozhodnutie obsahuje zoznam žiakov, na ktoré žiada príjemca dotáciu, adresu ich trvalého pobytu a dátum narodenia.
5. Zmluva môže byť zmenená len písomnými dodatkami podpísanými štatutárnymi zástupcami zúčastnených strán.
6. Vzťahy medzi zmluvnými stranami neupravené touto zmluvou sa správajú príslušnými ustanoveniami zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a všeobecnými ustanoveniami Občianskeho zákonníka.
7. Zmluvné strany prehlasujú, že zmluvu uzatvárajú slobodne, vážne a zrozumiteľne a na znak súhlasu s jej obsahom a vôle byť ňou viazaní ju podpisujú.

V Dúbravách dňa: 22. 5. 2019

Za poskytovateľa: Za príjemcu:

............................... ..................................

Elena Grňová PhDr. Ján Senko

starostka obce starosta obce